ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-377862/14-2018 од 29.10.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 369/2018 (3000/0915/2018), за набавку услуга - Текуће одржавање пруге, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења и измене конкурсне документације:

**ПИТАЊЕ 1**: Овим путем Вам молимо за додатно појашњење датог додатног услова 6. а у вези са доказивањем за грађевинску машину :двопути багер: (3. фотокопија саобраћајне дозволе и фотокопија полисе осигурања двопутог багера).

Наиме у досадашњој пракси смо за доказивање исправности возила достављали стручне налазе  и доказе о власништву, а како пружна механизација не учествује у јавном друмском саобраћају Законом за овакве машине није обавезна регистрација.

**ОДГОВОР 1:** Имајући у виду да грађевинскa машинa - двопути багер приликом ангажовања на локацији Наручиоца приликом вршења услуге, због интензивног саобраћаја возова мора користити и саобраћајнице на којима се одвија друмски саобраћај, обавеза заинтересованих понуђача је да испуњавају наведени захтев из конкурсне документације.